《绕佛阁 寒夜登惠山草庵贯华阁》
清代·陈维崧

乱峰堆髻，夕景木末，残雪崖际。一派空翠。瓢堂语悄，山窗落松子。

小楼欲坠。斜嵌岩壑，蹲若奇鬼。暝色晴霁。鬓丝禅板，浑忘在尘世。

开士暮归晚，钵向石桥深涧洗。坐客松寮，钟鸣黄叶寺。

喜今夜关河，一碧千里。感伤身世。看六代青山，月华如水。

是千秋、倚阑人泪。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。